དཔལ་ལྡན་ལྷ་མོའི་རྟེན་འབུལ་མངའ་གསོལ་སྨོན་ཚིག་དང་བཅས་པ་ཀུན་ཚང་རྒྱུན་ཁྱེར་ཤིན་ཏུ་བསྡུས་པ་བཞུགས་སོ།།
གསང་ཆེན་གནས་ཀྱི་རང་བཞིན་ནི། །དོན་དམ་ཡེ་ཤེས་དབྱིངས་ཀྱི་མ། །དཔལ་ལྡན་ལྷ་མོ་ནག་མོ་ཆེར། །འདོད་ཡོན་ཀུན་བཟང་སྤྲིན་དུ་འབུལ། །ཕྱི་ནང་གསང་བའི་རྟེན་རྫས་དང་།། གཞན་ཡང་དགྱེས་པའི་མཆོད་རྫས་ཀུན། །དངོས་དང་ཡིད་ཀྱིས་སྤྲུལ་པ་གང་། །མ་ཚང་མེད་པའི་རྫས་ཐམས་ཅད། །ནག་མོ་འཁོར་དང་བཅས་ལ་འབུལ། །རྣལ་འབྱོར་བདག་ཅག་འཁོར་བཅས་ཀྱིས། །ཉོན་མོངས་དུག་ལྡའི་དབང་གྱུར་ནས།། སྡོམ་གསུམ་དམ་ཚིག་ཉམས་པ་སོགས། །བཟོད་པར་གསོལ་ལོ་ཚངས་པར་མཛོད། །བྱང་ཆུབ་སྙིང་པོ་ཐོབ་པའི་གེགས། །ཕྱི་ནང་གསང་བའི་བར་ཆད་ཀུན། །སེལ་བའི་འཕྲིན་ལས་མཛད་པ་པོ། །བསྟན་སྲུང་གཙོ་མོར་མངའ་གསོལ་ལོ། །ཀུན་ཁྱབ་ཆོས་ཀྱི་སྐུའི་རང་བཞིན། །རྡོ་རྗེ་བཙུན་མོའི་ངོ་བོ་ཉིད། །ལྷ་མོ་ཁྱོད་ཀྱི་དགོངས་པ་ནི། །བདག་གིས་མངོན་དུ་གྱུར་པར་མཛོད། །ཅེས་བླ་མ་དམ་པ་སོག་རྩེ་རིན་པོ་ཆེ་མི་ཕམ་ཡོན་ཏན་རྒྱ་མཚོའི་བཞེད་སྐོང་དུ་མི་ཕམ་ཆོས་ཀྱི་སྣང་བས་མདོར་བསྡུས་སུ་ཡེ་ཤེས་ལྷ་མོར་དད་བཞིན་དུ་བྲིས་པ་དགེ་བར་གྱུར་ཅིག། །།